**Protokoll fra styremøte 9/20 i Midt-Norge Travforbund tirsdag 22.09.20 kl 18:00.**

**Til stede på Teams: Asbjørn Opdal, Morten Valstad, Jan Frode Holltrø, Gunnar Bergem, Trude Tevik, Aina H Westberg, Ronny Risvik, Elin Flataune, Sverre Hosen**

**Forfall: Thea Indrebø, Lene Grenne, Hilde Nordtiller**

**Agenda**

**Sak 1 - 9/20: Godkjenning av protokoll fra styremøte nr 7/20 18.06.20 og nr 8/20 25.08.20.**

**Vedtak: Protokollene ble godkjent. Underskrives på neste møte.**

**Sak 2 – 9/20: Høstkonferanse MNTF 2020**

* Tid og sted: Søndag 01.11.20 kl 10:30 til kl 17:00 på Orkdal Tråvpark
* **Agenda:**
1. Hvordan skape og utvikle mer aktivitet i DNTs organisasjonsledd?
2. Midt-Norge Travpark Orkdal
3. Spørreundersøkelsen
4. Status fra DNT-styret
5. Status fra MNTF-styret

**Sak 3 – 9/20: DNTs generalforsamling**

* Oppsummering
* Ved valg av representanter fra MNTF til DNTs generalforsamling må det velges flere vara enn i dag, gjerne like mange vara, som representanter. I år møtte vi med 12 av 13 representanter.

**Vedtak: MNTF velger like mange vara, som det velges representanter til DNTs GF.**

**Sak 4 – 9/20: Regnskap pr 31.08.20.**

Regnskapet gjennomgått og tatt til etterretning. Revidert budsjett ble satt opp.

**Sak 5 – 9/20: Midt-Norge Travpark**

* Asbjørn orienterte om arbeidet med entreprisene, både for bygg og infrastruktur. For infrastruktur holder man på med siste forhandlinger, mens på bygg er det sendt ut for ny runde. Der oppfordres entreprenørene til å se på flere materialvalg. Det jobbes også med ett forslag til makeskifte for eiendommen, som er vedtatt ekspropriert.
* Asbjørn orienterte om arbeidet med Spørreundersøkelsen som er gjennomført i september blant travets medlemmer og Leangens samarbeidspartnere. Det har vært bra respons blant medlemmene, utsendt til 1117 medlemmer med epost registrert, hvorav 542 har svart på deler eller hele, 390 har svart på alt. Vi var ved nyttår 2019 registrerte medlemmer. Av Leangens 25 partnere har 11 svart på undersøkelsen. Det er likt fordelt mellom menn og kvinner som har svart.

På spørsmålet om man har opplevd mobbing, sier 18% ja, 82% nei. 48% sier de har hørt om mobbing, 52% sier nei. Det er ikke fremkommet noe som antyder seksuell trakassering/Me too i miljøet.

Rapporten med alle svar er ikke klar ennå. Den blir lagt frem på Høstkonferansen og behandlet der.

* Asbjørn orienterte også om prosessen med navneforslag til den nye travparken. Det jobbes og med forslag til logo og hjemmeside for travparken.

**Sak 6 – 9/20: Nytt fra selskap og regioner**

**Leangen Travbane AS:** Økonomien er god, etter at den nye inntektsfordelings-modellen ble tatt i bruk. Travskolen også samarbeid med Ponnigruppene. Lisa, leder for Travskolen inviteres til neste styremøte i MNTF.

**NORD:** en kjøring avlyst i september, en avholdes i oktober

**TRONDHEIM:** rutineløpene har startet igjen, Malvik har arrangert lokalkjøring, Trondheim Travklubb satte ekstra preg på totoløpene mandag 14. september med Trondheim Travklubbs Superdag.

**ORKDAL:** jobber med premiekjøringen 3. oktober. De har også hatt møte med Asphjell og orientert om tapsgrenser og hva totoavgiften betyr for Travet.

**FOSEN:** 3 lokalkjøringer er arrangert, to igjen i år, hvorav en til førstkommende helg og en i oktober. Har hatt Til Start samling i Rissa.

**PONNI:** ponniløpene på Leangen er i gang igjen, ett løp pr løpsdag.

**GAULDAL:** lokalkjøring i oktober

**Sak 7 – 9/20: Forbundssekretærens kvarter**

* Til Start samlinger med hester: er gjennomført i Rissa, og blir gjennomført på Nossum og Leangen. Avlyst i Rindal og Sunndal. Forfall fra Gunnar Gjerstad til samlingene, Odd Arne Kjøsnes tar Nossum og Leangen. Han gjennomførte også i Rissa.

**Sak 8 – 9/20: Eventuelt**

Norsk Trav innstilte Alm Rau Jos Æresløp og Josef Kleins Æresløp, etter for lite innmelding til løpene ved fristens utløp mandag 21. september. Det er fremkommet at det ikke ble jobbet for å skaffe flere hester. Det pekes på at det er for stor avstand mellom de beste og nest beste i årgangene.

Innstillingen av løpene fører til bortfall av kr 260000,- i premiepenger ved Leangen. Norsk Trav har gjort en kompensasjon ved å dele ett Grunndivisjonsløp, som tilsvarer kr 88000,- i premiepenger. Styret i MNTF ber om at det blir tatt grep, som gjør at det kan kjøres storløp ved Leangen også. Det må sees på proposisjoner og tidspunkt for kjøringene.

Sverre snakker med Robert, og setter opp ett skriv til Norsk Trav.

**Trondheim 23. september 2020**

**Sverre Hosen**